c: text/html

text:
E palabra Ingles ‘spin’ ta wòrdu usá hopi e dianan aki. Básikamente e ta nifiká un tipo di mentira suave, es desir algu ku no ta kompletamente bèrdat, pero no kompletamente mentira tampoko. Por ehèmpel. Si Jopie Abraham ta bisa ku el a gana último elekshon, e tin un tiki rason, pasobra en bèrdat en bes di 3 asiento, e tin 4 awor. Esei ta ‘spin’, pasobra e realidat berdadero ta ku el a pèrdè elekshon. Pero si e ta bisa ku el a gana, e ta zona mas positivo. Ta p’esei e ta usa un tiki ‘spin’ pa suavisá e realidat i pa konsolá su fanátikonan.
Tony Blair (i su atyudantenan) tabata kampion den e arte di ‘spin’ aki. Bo no por bisa ku nan ta gaña, pasobra tin bèrdat den lokual é i su ‘spin-doctors’ ta bisa. Pero e no ta e bèrdat kompleto. Esei ta e problema ku ‘spin’. Un ‘spin-doctor’ ta un persona ku ta speshalisá den ‘spin-mentu’. Un kolaboradó di ARCO sa yama nan
‘draai-dokters’ na Hulandes.
Bishita na Boneiru di Ank Bijleveld 20 di yüni 2007
For di nos introdukshon akiriba ya kaba tur hende a komprondé ku e diferente partisipantenan na e último reunion ku staatssecretaris Ank Bijleveld a drai un tiki ‘spin’ pa konsolá ‘het thuisfront’ i pa no pèrdè kara. Kiko a pasa? Den un karta dirigí na Sra. Bijleveld Boneiru a bisa bon kla ku ta inakseptabel pa wòrdu mará na e nivel di Kòrsou. Mirando ku Boneiru, Saba i Statia (huntu nan ta wòrdu yamá ‘BES’) ta bira parti di Hulanda, nan tin derecho riba un nivel igual ku Hulanda. Ta imposibel pa logra esei den un periodo kòrtiku, pero na final ayanan nos tin ku yega.
Sin embargo, tin sierto amtenar na Hulanda ta kontra esei. Públiko Hulandes mes (hopi di nan) tambe ta kontra esei. Asta Raad van State a konsehá kontra esei. Ta p’esei e reunion ku Sra. Bijleveld tabata krusial.
Ken a sali ganadó?
No ta korekto pa bisa ku tin hende a sali ganadó. Niun hende no a gana i niun hende no a pèrdè. A yega na un kompromiso, un solushon di mei mei. Hulanda a akseptá ku BES no por wòrdu mará na e nivel di Kòrsou despues ku e statùs nobo a drenta na vigor. Esei ta un goal pa Boneiru. Pero Hulanda no a atmití ainda ku Bonaire (esta BES) tin derecho riba un nivel Hulandes. Esei ta un goal pa Hulanda. Despues a sali den notisia ku BES lo no haña mesun ‘voorzieningenniveau’ ku Hulanda. Esei ta bèrdat, pero no e bèrdat kompleto.
Kiko ta igualdat?
Ora ta papia di ‘igualdat’, mayoria biaha nos no ta realisá ku igualdat kompleto no ta eksistí. Hende hòmber i hende muhé por tin derecho igual, pero nan no ta igual. Un mucha mentalmente retardá no tin ‘derecho igual’ riba un edukashon universitario ku un mucha ku por siña bon. Un hende riku, kon ku bai bin, tin mas derecho ku un hende pober. Igualdat kompleto no ta eksistí.
Ta p’esei e ‘prinsipio di igualdat’ di art. 1 di Grondwet Hulandes ta bisa ku ‘kasonan igual mester wòrdu tratá igual, i kasonan desigual mester wòrdu tratá konforme e grado di nan diferensia’.
Awor, Boneiru su situashon en bèrdat ta diferente for di esun di Hulanda. Pues di mes Boneiru no por haña tur kos igual ku Hulanda. Den e sentido aki Sra. Bijleveld tin rason. Pero e rason aki ta un konsekuensia lógiko di e prinsipio di igualdat mes. Pues Sra. Bijleveld simplemente a ripití lokual lei mes ta bisa. I Boneiru no a pidi igualdat den tur sentido tampoko. Boneiru a pidi solamente pa Hulanda rekonosé ku art. 1 di Grondwet Hulandes lo ta na vigor pa BES, ora e statùs nobo ta drenta na vigor. Anto esei Hulanda te ainda no kier a rekonosé eksplísitamente.
Kon e ta bai bira anto?
Te ainda no tin klaridat. A yega na akuerdo ku un komishon lo wòrdu instalá pa studia e ‘voorzieningenniveau’ den e diferente ramonan di gobièrnu i proponé un nivel pa kada un di nan. Ta p’esei Ramonsito Booi a bisa ku tur kos ta habrí ainda i ta dependé di e siguiente negosashonnan.
Por ta ku Ramonsito lo haña rason i nos ta spera tambe. Pero e dokumento ku a wòrdu fi rmá dia 20 di yüni no ta 100% kla. Tin motibu pa teme ku Hulanda ta komprondé su kontenido otro for di lokual Boneiru ta komprondé. Anto e ora ei e diskushon ta kuminsá di nobo.
Nos tin ku papia stret ku otro
Nos tin problema serio ku e hecho ku Hulanda no ta dispuesto pa simplemente akseptá loke lei ta preskribí. Kiko ta e problema? Por ta ku gobièrnu Hulandes tin miedu di públiko Hulandes? Esei ta e motibu?
Nos no sa kiko e problema berdadero di Hulanda ta. Un kos ta sigur. Un parti di Hulanda no por haña un trato fuera di art. 1 di Grondwet Hulandes. Si Boneiru (òf BES) ta para fi rme, na final Hulanda lo mester ‘give in’ riba e punto aki. Ta duel nos sí ku e mester bai asina difísil. Probablemente e deskonfi ansa ku semper tabat’ei entre Hulanda i Antia t’e kousa ku kosnan ta bai asina struf. Ambos partido mester sali for di e ‘paradigma’ bieu aki. Ku deskonfi ansa nos no por bai dilanti.

robotstxt: allowed

filter: keep


text:
Cuerpo Policial Aruba, via su ekipo special yama “Flex-Team” a sigui cu nan accionnan riba caya, di cual nan a haci esaki den siman 39. Nan a topa cu aglomeracion di hende den e areanan di Manuelitos, Cirkle-K, Hotel Bacarat, area di vivienda den Noord, Madiki y Seroe Patrishi, unda cu man duro a trata nan. Banda di e localidadnan manera Lekker y De Olde Molen y Cas Casuela, a controla despues cu e luganan a cera y a core cu e hendenan for di sitio.
Flex-team a topa cu gruponan di hende banda di Eagle Beach, di cual nan tabata consumi alcohol cu musica halto. Polis a papia cu na y a core cu nan for di e sitio. Diadomingo anochi tabatin un grupo di persona cu musica duro. Te cu 11:00 PM ta tolera musica cu un volumen abou. Un biaha mas den e parkeerplaats di The Village tabatin un aglomeracion di hende y nan tabata consumi alcohol. A core cu nan for di e sitio y na mes momento Flex-Team a controla esunnan cu tabata mustra sospechoso.
E Flex-Team di Cuerpo Policial a sigui controla durante e Carubbian Festival y tur cos a bay trankil. Banda di Carolina Bar a stop un Kia Rio color oro pa tene control y aki a bin topa cu un tas preto cu un marihuana maler, hennep olie y pipa di marihuana. Polis di Flex-Team a confisca tur cos. Tambe a pasa controla den e area di Mabon y rond di Pacifico Restaurant.
Den oranan di marduga Flex-Team a topa cu un grupo di persona den e parkeerplaats di “Heart Music Aruba Cafe”. Aki nan a topa cu un Honda Fit shinishi y tabatin un homber para pafo y na momento cu el a mira polis, el a core bay for di e sitio y di biaha nan a bay su tras. Ora cu a logra gar’e, a nota cu su man robes e tabatin e cera pero tambe a mira cu un saco tabata sali. E persona a regresa na e auto y a tira e saco patras den e auto. A nota cu den e saco tabatin pildo berde y cu esaki tabata XTC.
Esaki a pone cu polisnan di Flex-Team a pidi e chauffeur pa baha for di e auto y a mira un saco di marihuana. A haya saco di XTC, marihuana y cocaina, pero tambe a haya 7 saco di substancia color ros cu ta parce MDMA (Molly). E polisnan di Flex-Team a detene R.D.C y A.J.W. den e caso di Landsverordening Verdovende Middelen (L.V.M).
A topa cu un homber burachi den Johan de Wittstraat pafo di e cas di prostituta cu ta bay na un bar ilegal. A detene y hib’e warda, unda el a keda cera.
Na diferente caminda a controla diferente auto y a topa cantidad di marihuana, saconan di cocaina, algun piedra di cocaina, sker, cuchiu y a tuma den beslag marihuana malers. E siman tabata basta keto, unda cu a luganan manera Cas Casuela, Cangrejo Bar, Lekker y Olde Molen tabata poco bishita.
Den resumen di e siman 39 di accion di Flex-Team tabatin como resultado: 71 control, tabatin 3 detenido, 2 caso di L.V.M y 1 caso di burachi.


text:
Grupo preocupa cu sindicato di polis
Bon dia coleganan I miembro nan di SPA,
Miembro nan di SPA I no miembro nan di SPA por a scuchadia 7 di December 2017 un mensaje manda riba Whatsapp di e president di SPA, sr. Edgar F.A. MADURO cu ta jama TUR MIEMBRO NAN DI SPA CU NO A PRESENTA riba7 di December 2017 na un reunion cu a wordo jama riba es dia ey pa mas o menos11.00 or di mainta cu caracter di urgencia cu excepcion di mas o menos 10 miembro presente pa RATON, LAGADISHI I pa SET DI COBARDE.
E expression nan ariba menciona NO ta acceptabel pa ningun miembro y no miembro di SPA cu no a presenta na dicho reunion pa cualkier rason.
Nos como miembro nan di SPA ta considera esaki como un INSULTO I sigur no ta manera pa un presidente di sindicato expresa su malcontento door di falta su miembro nan RESPET. Un president di sindicato mester keda profeshonal na tur momento.
Como recordatorio dia 10 di juli 2017 un carta di parti di Grupo di polis preocupa a wordo manda pa colecta firma pa un reunion di urgencia tocante un decision cu SPA a tuma riba nan mes sin un mandato di su miembro nan. (refiriendo riba e famoso expression nan hasi dilanti di bestuurskantoor den desconfiansa di miembro nan den actual Korps Chef)
Den un reunion na Pova na luna di juli 2017, miembro nan di SPA a presenta masalmente na e reunion caminda a wordo dicidi unanimamente cu SPA NO por I NO mag tuma ningun decision sin un reunion I e mandato di su miembro nan.
Keto bay ainda president di SPA ta dunando declaracion nan namens miembro nan y sin a tene reunion y stipula agenda cu e punto nan y haya mandato di su miembro nan.
Abase di e ultimo acontesimiento nan miembro nan ta exigi un reunion mas pronto posibel cu SPA pa e miembro nan por dicidi kiko lo ta e siguente paso nan cu lo wordo tuma.
Nomber di remite conoci na redaccion.
Apreciabel sr Redactor. Na prome lugar mi ta grandicibo pa e espacio pa mi como mama di mi yui, Po Sing, por expresa mi mes tocante e caso di mi yui. Cu awa na wowo y un dolor inmenso mi a scucha con Juez den e caso di wayaca a sentencia mi yui na 20 anja di castigo di prizon. Ami como mama di mi yui sa cu mi yui ta innocente di tur e acusacion nan menciona. Na e inicio di e investigacion hopi cos a bai robez y mi ta di opinion cu esnan envolvi a busca y hasi envistigacion robez. No ta pasobra mi yui a duna Echabardo un lift y buske bek e mester tabata sa di e suceso aki. Pasobra ta hopi biaha mi yui sa duna Echebardo un lift y hopi otro hende mas hende den su bida. Esaki tabata algo comun pa mi yui. No ta paso mi yui a huur un auto pa Echebardo, kiermen cu mi yui tabata sa kiko e persona aki tabata di bai hasi pa cu e caso aki. Es mas e sa huur auto varios biaha pa Echebardo den pasado y sa huur pa otro hende tambe. Mi yui ta un persona cu semper a saka un man pa juda hende ora e por. Mi ta sinti cu husticia di Aruba cu tur respet, a faya y kier culpa mi yui pa sconde e berdad mes. Sra Juez, bin splica ami y mi famia, con por ta posibel cu mi yui tin tur cos den su bida, su mesun negoshi, su mesun plaka, su dos cas nan y mucho mas, kiko lo tabata su motibo pa laga comete un atraco sabiendo cu e tin tur cos y no falta nada. Nos por a scucha den corte con Echebardo a tilda e yui di e defunto y ningun musca a bula. Asina tin hopi cos bisa den corte cu no a sali den prensa y tambe cu no ta cuadra cu e realidad. Nos ta di opinion cu Sra Juez a wordu mal informa door di autoridadnan y e Fiscal concerni. Lamentablemente Echebardo a compromete su mes pa no a papia e berdad den corte. Por ultimo mi kier a remarka cu tin un diferencia grandi entre mi yui y e otro nan. Mi yui semper ta responsabel riba su mes y nunca a depende di su mama of tata. Pero e otro nan si. Nunca nos a laga sa cu nos no ta confia nos yui cu plaka. Por lo pronto te aki nan. Famia Fan.
pa Armand Hessels
Pa Armand Hessels
(PA ARMAND HESSELS)
SECUENCIA ROBES pa Armand Hessels
Skirbi pa Clyde Harms


text:
Un estado di Merca cu no tin hopi habitante. Oficialmente e yama ‘State of Rhode Island and Providence Plantations’, e nomber di mas largo na Merca pa un estado. Rhode Island ta comparti frontera cu Connecticut y Massachusetts y...
Un guia cu lo hiba bo e destinacionnan rond mundo. A traves di e seccion aki, nos kier pone abo como lector, altanto di tur locual bo mester sa, ora di bishita bo destinacion preferi. Nos lo ta bo...
Un di e paisnan den Latino-America cu mas historia. Peru ta comparti su fronteranan cu Ecuador, Colombia, Brazil, Bolivia y Chile. Peru tabata cas di varios emperador, pero esun mas conoci y grandi den historia tabata e emperador di...
Chicago ta e ciudad di mas grandi na Illinois y ta pertenece den top 3 di ciudadnan di mas grandi na Merca. Un ciudad bon bishita, cas di Chicago Cubs y hopi gusta pa nos Arubianonan. Conoci como un...
E di tres ciudad mas grandi na Italia despues di Roma y Milan. Naples, Napoli, Neapolis, con cu bo kier pronuncia su nomber, ta keda e ciudad mas bishita den Europa, pero como tambe un di e ciudadnan di...


text:
Preguntanan frekuente
Sektor di Infrastruktura i Planifikashon Urbano
Servisio pa Atministrashon i Maneho di Tereno
Kon mi ta hasi haña un tereno di gobièrnu pa mi usa pa traha kas/komersial/agrikultura?
Un persona ku ke bini na remarke pa un tereno di Gobièrnu mester yena un formulario di registrashon. Na momentu ku un persona registrá, su petishon ta bai riba e lista di espera di Domeinbeheer.
Servisio pa Planifikashon Urbano
Ki medio di pago mi por usa ora ta trata permit pa konstrukshon?
ROP ta aseptá prueba di depósito na Girobank. Mester tuma un formulario pa esaki promé na ROP. Por swipe tambe.
Kuantu tempu un pèrmit di konstrukshon ta keda bálido?
Un pèrmit di konstrukshon ta duna e doño di e pèrmit derecho pa konstrui solamente un biaha! Si akaso e konstrukshon pa kua a otorgá pèrmit bai pèrdí, por ehèmpel dor di kandela, no por usa e pèrmit bieu pa konstruí di nobo. (tampoko si ta trata di un konstrukshon idéntiko). Pa por (re)konstruí mester pidi un pèrmit nobo
Mi por hasi uso di mi pèrmit pa konstruí riba un otro tereno ku no ta esun ku ma pidi pe?
No, un pèrmit ta mará na e tereno pa kua ROP a duna e pèrmit pa konstruí i no por usé pa konstruí riba un otro tereno. Loke sí ta posibel ta pa traspasá e pèrmit pa un otro persona ku por usa e pèrmit pa konstruí (e edifisio aprobá) riba e tereno na kua e pèrmit ta mará.
Kuantu tempu ta dura pa mi haña mi pèrmit?
± 6 siman pa petishon pa konstrukshon ku un balor di NAf. 1 mion òf ménos
± 8 siman pa petishon pa konstrukshon ku ta bal mas ku NAf. 1 mion
Pa petishon di índole mas kompliká, tratamentu di un petishon por dura mas largu ku 8 siman.
Ki ora mi por entregá un petishon òf bin tuma mi permit?
Orarionan
8.00 – 11.30 i di 14.00 – 15.30 pa tur servisio ku ta inkluí un òf otro forma
di transakshon finansiero (den kaso di pèrmit di konstrukshon, esaki ta pago di leges).
Djabièrnè atardi bali ta sera.
Kon mi ta hasi haña un number di kas?
Un konstrukshon ku ta situá na un kaya ku tin nòmber i ku ta den fase final di konstrukshon òf ku ya ta habitá mester haña number di kas. Doño di konstrukshon por pidi e kontrolür di ROP enkargá ku su rayón un number di kas. Kontra pago di NAf. 12,50, ROP ta duna e kliente un number di kas. Ku e resibu e mester bai registra su adrès na Kranshi i apliká pa servisio òf konekshon riba ret di kompania di utilidat. Konstrukshon sekundario (pe. kas pa kría òf espasio pa warda kos) no ta bin na remarke pa number di kas.
Servisio pa Obra Públiko
Ma tuma nota di un kaya ku ta den mal estado. Unda mi por yama pa indiká esei?
Un persona ku tuma nota di un karetera ku ta den un estado malu, por tuma kontakto ku Servisio pa Obra Públiko via di e-mail info.vvrp@gobiernu.cw. Servisio pa Obra Públiko ta bai analisá e situashon i lo drecha e karetera/kaminda mas pronto ku ta posibel.
Dikon hopi biaha ta lapi e kayanan ku tin buraku i no ta drecha e kaya mesora?
Motibu pa esaki ta relashoná ku e presupuesto i plan di gobièrnu pa mantenshon struktural di kayanan. Ta yena e burakunan si pa asina evitá ku nan ta forma un peliger pa tráfiko i tambe pa no kousa daño na vehíkulonan.
Den otro kasonan, manera riba kamindanan di tera, gobièrnu por laga basha un kapa di asfalt fini pa aliviá e habitantenan di tantu stof i tera.
Ken tin ku mantené e lusnan di kaya?
Na momentu ku ta bai konstruí infrastruktura pa un área nobo òf ta bai drecha un área eksistente, Servisio pa Obra Públiko ta plania ponementu i konstrukshon di mobilario di kaya. Esaki ta sosodé a base di un plan pa e área konserní.
E bòrchi ku e nòmber di mi kaya riba dje ta tur kibra/bieu. Ken mi por bisa pa nan bin drech’é?
Mester tuma kontakto ku OW via telefòn 433-4123 òf via mail info.vvrp@gobiernu.cw
Servisio pa Obra Públiko ta registrá e daño hasi i ta drecha e bòrchi mas pronto ku ta posibel.
Mi a kai ku mi vehíkulo den un buraku i kibra mi tayer. Kiko mi mester hasi awó?
Den un kaso asinaki bo por bini na remarke pa un kompensashon. Di e forma aki bo por kubri e gastunan di e daño hasí na bo vehíkulo.
Ounke, tin kondishon pa bini na remarke pa e kompensashon aki. Por tuma kontakto ku OW via di number di telefon 433-4123 òf e-mail info.vvrp@gobiernu.cw pa hasi un petishon pa bini na remarke pa un kompensashon.
Sektor di Tráfiko i Transporte
Servisio pa Tráfiko i Transporte
Kon mi tin ku kùr mi outo? Mi tin ku traha sita?
Si. Pa kùr mi outo mi mester traha un sita via Bentana di Informashon.
Via telefòn: 0800-1515 (gratis) i 433-3123
Via email: sita@gobiernu.cw
Informashon nesesario pa traha e sita ta:
- Number di e vehíkulo
- Nòmber di doño di e vehíkulo
- Informashon tékniko di e vehíkulo: Marka, Modèl i aña;
- Si ta nesesario Voertuig Identificatienummer (VIN) òf number di chasis
Bo ta risibí un mail bek ku ta konfirmá e sita ku e dia i ora den riba kual ta spera bo.
Unda mi tin ku bai pa kùr mi vehíkulo i kua ta e orarionan?
Riba e dia di e sita bo tin ku presentá na OUVV (antes Keuringslokaal) situá na Parera patras di Selikor. Drenta na e ‘portiershuisje’, lora na man robes sigui bai abou ku e kaya i drenta riba e lugá pa stashoná vehíkulo na man robes. E edifisio ta pegá ku e pòmp di gasolin (kòrda mantené bo orario di sita!).
Orarionan
Djaluna pa djaweps 8:00am – 1:30 pm i 2:00pm – 3:30pm
Djabièrnè 8:00am – 11:30am. Mèrdia ta será
Kiko mi tin ku bin kuné pa kùr e vehíkulo? Ki gastu tin mará na e kùrmentu?
Riba e dia di kùr bo tin ku trese e karchi di kùr ku ta den uso i tambe identifikashon bálido.
Gastunan mará na un karchi nobo ta:
Nafl. 30.00 si e karchi di kur no a kaduká
Nafl. 60.00 si e karchi di kur a kaduká
Nafl. 10.00 pa “herkeuring” denter di 30 dia
Nafl. 30.00 pa “herkeuring” despues di 30 dia
Mester paga e gastunan di inspekshon na bali di ofisina di UOVV na Parera z/n.
Kua ta e promé instansha ku mi mester bai pa registrá mi outo ku ma importá?
E promé fase di importashon ta Duana. Pa medio di esaki, básikamente bo mester paga derecho di importashon òf apliká pa eksonerashon.
Ta konsiderá:
a) Vehíkulo nobo for di fábrika
b) Vehíkulo segunda mano
Mi a bende mi outo i mi ke pas’é pa e doño nobo. Kiko mi tin ku hasi?
kontesta
Kua ta e dokumentonan ku mi mester pa e registrashon?
- E asina yamá ‘enig document’
- Dokumento di transportashon (Wegvoeringsdocument)
- Sédula, reibeweis òf pasport bálido di e bendedó i kumpradó
- Certificate of conformity
- ‘Packing list’
- Karta di inspekshon (Title)
- Keuringskaart (?)
- Number di e outo den eksterior den kaso di segunda mano
- Formulario di registrashon (Certificate of registration) òf un dokumento ofisial prosedente di e outoridat di registrashon di e pais for di kua e outo ta bin
Mi a bende mi outo i mi ke pas’é pa e doño nobo. Kiko mi mester tene kuenta kune?
Promé ku bo kumpra òf bende un vehíkulo motorisá bo mester tene kuenta ku e siguiente aspektonan:
1. Kua ta e último fecha ku bo a paga impuesto pa e vehíkulo konserní?
2. E vehíkulo konserní tin un plachi di number bálido?
3. E vehíkulo konserní tin un keuringskaart?
4. E doño di e vehíkulo konserní ta konosí, alkansabel i por identifik’é?
5. Un banko òf organisashon finansiero no tin derechi di propiedat fidusiario riba e vehíkulo motorisá konserní?
6. Duana no tin restrikshon riba e vehíkulo motorisá?
7. E vehíkulo tin un number di outo speshal?
Kua ta e prosedimentu pa e traspaso tuma lugá?
E prosedimentu ta:
- E doño di e vehíkulo motorisá mester yena un formulario ros (Landsontvanger)
- Ku e formulario ros aki ta hasi kontra deklarashon (tegenaangifte) na Landsontvanger, Regentesselaan na Kwartier. Esei ta e eksonerashon.
- Landsontvanger mester aprobá i stèmpel e formulario
- Ku un kopia di e formulario di kontra deklarashon for di Landsontvanger e doño òf kumpradó mester akudí na UO Verkeer en Vervoer (UOVV), esta e anterior Keuringslokaal.
UOVV mester risibí e siguiente dokumentonan:
- E keuringskaart;
- Un kopia di e kontra deklarashon formulario ku e stèmpel di Landsontvanger;
- Identifikashon bálido di e doño:
Si e doño ta fayesé:
- Akta di fayesementu
- Identifikashon di e famia òf eredero ku ta aktua komo doño
- Un tèstamènt si ta disponibel
Si e ta konserní un persona hurídiko:
- Un papel di Kámara Komersio no mas bieu ku 1 aña
- Un kopia di e persona ku por aktua legal di parti di e persona hurídiko
- Prueba di outorisashon for di kual por ekstrahé e informashon menshoná
- Identifikashon bálido di e kumpradó (doño)
Unda mi mester ta si mi a pèrdè mi dokumentonan di vehíkulo?
Bo mester akudí na bali di UOVV (Keuringslokaal) bou di entrega di e dokumentonan disponibel ku por ta: kopianan di keuringskaart, belastingkaart òf dokumento di seguro. Si bo no tin ningun di nan, entrega e number di outo ku e vehíkulo tabata tin delaster biaha òf e nòmber di e doño di e vehíkulo. Si nan no ta disponibel, e number di chasis di e vehíkulo.
Tin hopi aksidente di tráfiko. Dikon? Kiko gobièrnu ta hasi na esaki?
Faltamentu di reglanan di tráfiko manera ekseso di velosidat, pasamentu den lus kòrá, ignorá haltu Ekonomia a desaroyá su mes asta den áreanan kaminda ta hopi habitá. Esei ta un di e motibunan pa kua tin mas trafikashon di vehíkulo motorisá den e áreanan aki. Loke ta Konsekuentemente Gobièrnu Drèmpels, verhoogde kruisingen, rotondes,
Kiko mi mester tene kuenta kune si mi ke pone glas skur na mi outo?
Mester tene kuenta ke ta permití pa plak material riba e glas drechi i robes dilanti kon tal ku 70% di lus por drenta e vehíkulo. Ta prohibí si pa plak material riba e winshil. Tampoko no ta permití pa plak material ku ta reflehá òf blèndu, riba e glas drechi i robes dilanti, e glas patras i e glas drechi i robes patras
Outoridat Marítimo di Kòrsou
Kuantu barku tin aproksimadamente registrá bou di bandera di Kòrsou?
Aproksimadamente 300
Ki diferensha tin entre Havendienst i Outoridat Marítimo Kòrsou (MAC)?
Havendienst tin di haber ku supervishon i aktividat ku ta tuma lugá den awanan di Kòrsou (binnenwateren) i registrashon di yatenan ku lokalmente ta nabegá pa plaser. Kapitan di Haf (Havenmeester) ta manehá e instansha aki. MAC ta registrá, sertifiká i inspektá barkunan ku ta operá riba nivel internashonal.
MAC ta duna preprashon i kursonan riba tereno marítimo?
Normalmente no. MAC no ta duna kurso spesífikamente riba área marítimo òf nòutiko. De bes en cuando sí, otro organisashonnan ku tin relashon ku MAC ta organisá training basá riba tratadonan marítimo internashonal.
Kiko mester hasi pa registrá un boto?
Esei ta dependé di loke ta usa e boto pe. Si ta pa plaser òf komersial i tambe na unda bo ta bai nabegá kune. Pa informashon mas spesífiko por tuma kontakto ku e departamentu di registrashon na MAC (sra. N. Roemer – Ninoshka.Roemer@gobiernu.cw)
Unda mi mester ta pa un ‘vaarbewijs’?
Si ta un ‘vaarbewijs’ pa nabegá un yate di plaser òf pa nabegá den awanan di Kòrsou (binnenwateren), mester bai na Havendienst.
Si ta trata di un rekonosementu via tratadonan internashonal STCW pa tankero òf bapornan grandi, e ora ei mester akudí na MAC
Kuantu ta kosta pa inspekshoná un boto òf un yate?
No tin un montante spesífiko stipulá pa inspekshon ya ku tin diferente faktor ta hunga un rol. Pa informashon mas ekstenso riba kalkulashon di tarifa di inspekshon por tuma kontakto ku Departamentu di Inspekshon. Tene kuenta si, ku pa hasi kalkulashon tur informashon di e boto òf yate mester ta konosí.
Si mi ke kuminsá nabegá kiko tur mi mester hasi?
Promé ku tur kos hasi un eksaminashon médiko pa sa si e kondishon físiko ta optimal i si ta kualifiká pa nabegá. Ku e prueba di eksaminashon médiko, 2 potrèt, kopia bálido di pasport, werkgeversverklaring (si ta traha).
Servisio Meteorologiko Kòrsou
E pronóstiko di wer mayoria biaha ta meskos. Kon bin?
Kòrsou tin un klima tropikal i típikamente tin tiki kambio den temperatura i den e tipo di wer ku nos tin aki na Kòrsou. Mayoria parti di tempu, nos wer ta kalor i seku i si awa kai mes, e ta di un karakter hopi lokal i di durashon kòrtiku. Nos no konosé fenómenonan manera sneu ni “mist” i esei ta hasi e pronóstiko hopi meskos tur dia. Ta solamente ora ku tin menasa di sistemanan di mal tempu, manera tormenta tropikal òf orkan, e kos ta bira mas interesante i variá.
Kiko ta nifiká ora tin Kódigo Oraño?
Servisio Meteorológiko Kòrsou ta emití un mensahe di Kódigo Oraño den kaso ku tin un vigilansha (“watch” na ingles) pa sierto fenómeno di wer ku por kousa molèster pa pueblo. E menasa den kasonan asina no ta dje serio ei ainda. E kriterio pa drenta un fase di kódigo oraño ta ku mester tin un posibilidat di 30 pa 50% ku denter di 3 pa 12 ora Kòrsou lo haña sea mal tempu (welek ku bos severo), áwaseru hopi fuerte, bientu hopi duru òf hos. Tin diferente kódigo oraño tambe pa menasa di tormenta tropikal òf orkan. Den e kasonan ei, ta emití esei ora ku un tormenta tropikal òf orkan por pasa hopi serka di Kòrsou denter di 48 ora.
Kiko ta pone un área di preshon haltu forma?
Áreanan di preshon haltu ta forma den mayoria kaso pafó di regionnan ku tin un klima tropikal, manera esun di nos. Den e kaso aki, aire na nivelnan mas haltu di atmósfera (8000 pa 12000 meter haltu) ta bini huntu for di vários direkshon (konvergensha). Esei ta resultá den un akumulashon di aire èkstra den un sierto region. E aire aki ta sak i komprimí i konsekuentemente e ta kenta i seka tambe. E peso di tur e aire aki ta krea un preshon di aire mas haltu na suela kompará ku bisindario i esei nos ta yama un área di preshon haltu. Típikamente tin tiki nubia i wer seku den regionnan influenshá dor di áreanan di preshon haltu.
Kon nos ta prepará pa ora tin un kalamidat?
Ta rekomendá pueblo pa sigui e boletinnan di Meteo ku hopi atenshon via di medionan di komunikashon (radio, televishon i korantnan) i tambe informashon ku otro instanshanan di gobièrnu ta duna, den kaso ku tin menasa di kalamidat, kousá dor di mal tempu. Ademas di esei, por konsultá website di Servisio Meteorológiko Kòrsou, tambe su página di Facebook i mas aleu tambe e app ku yama “Curaçao Weather.” Ta rekomendá tambe pa konsultá e app di “Directie Risicobeheersing en Rampenbeleid,” ku yama Kalamidat. Den buki di telefon di UTS tambe tin algun página ku hopi informashon útil pa sa kon pa prepará espesialmente den kaso di menasa di orkan.
Kon bin ora pronostiká algu di wer no semper e ta sosodé?
Wer ta un fenómeno di naturalesa i no semper ta posibel pa premirá eksaktamente kiko esaki ta bai hasi den un sierto region. Awendia tin modèlnan di kòmpiuter ku ta krea pronóstiko di por ehèmpel áwaseru (ki ora, unda i kuantu?), direkshon i velosidat di bientu, temperatura, etc. Espesialmente pronóstiko di áwaseru ta un reto grandi den nos klima, ya ku awa no ta kai tur kaminda, debí na e karakter hopi lokal di áwaseru serka nos. Awa ta kai hopi biaha riba laman, sin kai riba (parti di) Kòrsou mes. Konsekuensha ta ku wer ta keda seku kasi tur kaminda.
Kon Meteo ta midi e kantidat di awa ku ta kai?
Ta midi e kantidat di awa ku kai ku un aparato ku yama “regenmeter” na hulandes i “rain gauge” na ingles. Na spañó e aparato aki yama “pluviómetro.” Tin dos manera di midi kantidat di awa ku kai:
a. un sistema antikuá, kaminda ku e awa ku kai ta pasa via di un trèktu bai den un “reservoir”. Na dado momentu (na Kòrsou, esei ta 8’or di mainta) ta basha e awa ku a kai, via di un tubu (tùit) den un glas di midí. Ora ku kaba di basha e awa, ta wak via di e midínan riba e glas kuantu awa a kai.
b. un sistema mas moderno ta midi e awa via di un mekanismo ku parse un wep (na ingles e yama “tipping bucket”). E awa ku kai den e kaso aki tambe ta pasa via di un trèktu bai abou i e ta bai resultá den un opheto ku parse un kuchara. Tin dos di e kucharanan ei na kada banda di e wep. Ora ku a kai un sierto kantidat di awa den un kuchara, e peso di e awa ta pone e kuchara aki sak i e otro ta bini ariba i ta kuminsá fangu e awa ku ta kayendo e or’ei. Asin’ei e proseso ta sigui te ora ku awa stòp di kai. Kada biaha ku un kuchara sak i e otro lanta, un mekanismo ta marka ku a kai por ehèmpel 0.1 mm di áwaseru. Via di un konekshon di kabel òf “wireless” e informashon aki ta bai pa sea un kòmpiuter òf un otro aparato spesial riba sierto distansha, unda por lesa mes ora kuantu awa a kai òf ta kayendo.
Kiko ta un seismograf?
Un seismograf ta un aparato ku ta registrá temblor. Dor ku e aparato aki ta kapas di registrá moveshon di suela na un manera hopi eksakto, Pacific Tsunami Warning Center, ku ta responsabel pa Área di Karibe, lo por hasi uso di e datonan aki pa, den kaso ku tin un temblor fuerte, por determiná si tin posibilidat di tsunami den Área di Karibe. Ku e mesun aparato aki ta posibel pa studia e diferente nivelnan bou di tera.


text:
Sektor di Tráfiko i Transporte
Outoridat Marítimo di Kòrsou
MAC ta registrá, sertifiká i inspektá barkunan ku ta operá riba nivel internashonal i ta kontrolá aktividatnan marítimo den nos awanan. Tantu di nos mes barkunan (vlaggenstaat) i di barkunan stranhero (havenstaat). Nos ta chek si tur papelnan i sertifikadonan ta na òrdu i válido. Si nan no ta na òrdu MAC ta disidí si e barku ta wòrdu detené òf ta haña un tempu definí pa drecha e fayo(nan). MAC ta duna konseho na Minister di Tráfiko, Transporte i Planifikashon Urbano pa e por duna pèrmit pa aktividatnan marítimo tuma lugá den nos awanan teritorial.
Pa loke ta nabegashon lokal, esaki ta kai bou di responsabilidat di Capitania Marítimo (Havenmeester) di Kòrsou.
Rondó di Kòrsou tin un zona di maksimal 200 mia nóutiko kaminda nos leinan marítimo ta na vigor. Minister a apuntá MAC pa manehá e zona aki i duna pèrmit na esnan ku ke konstruí den laman òf hasi aktividatnan marítimo riba laman


text:
“United Dogs Aruba Foundation” Cu otro campaña di sterilisacion pa cachonan riba caya y sin doño ORANJESTAD, Aruba – 23 mei 2018: Aña
Aruba
E-Aruba Seminar: KONFERENSHA IMPORTANTE KU PRESENTADÓNAN DI MICROSOFT, UBER I FACEBOOK NA ARUBA DIA 9 DI YÜNI
E-Aruba Seminar: KONFERENSHA IMPORTANTE KU PRESENTADÓNAN DI MICROSOFT, UBER I FACEBOOK NA ARUBA DIA 9 DI YÜNI WILLEMSTAD: Durante un rueda di prensa den
ORANJESTA ARUBA: PRONOSTICO DI TEMPO VALIDO TE DIAHUEBS 24 DI MEI 2018
ORANJESTA ARUBA: PRONOSTICO DI TEMPO VALIDO TE DIAHUEBS 24 DI MEI 2018 COMPILA: DIARANSON 23 DI MEI 2018 17:00 (21:00 UTC) TEMPO: AWE ANOCHI:
ORANJESTD ARUBA: PRONOSTICO DI TEMPO VALIDO TE DIARANSON 23 DI MEI 2018
ORANJESTD ARUBA: PRONOSTICO DI TEMPO VALIDO TE DIARANSON 23 DI MEI 2018 COMPILA: DIAMARS 22 DI MEI 2018 17:00 (21:00 UTC) TEMPO: AWE ANOCHI:
Booshi Wever (UPP): AY DEMOCRACIA, NA UNDA BO TA?? Parlamento sea alerto, pasobra compra y benta di patrimonio ta sigui tuma lugar!!
Booshi Wever (UPP): AY DEMOCRACIA, NA UNDA BO TA?? Parlamento sea alerto, pasobra compra y benta di patrimonio ta sigui tuma lugar!! Aruba ta
Booshi Wever di UPP: MINISTER O.ODUBER PARCE DI KIER BY-PASS PARLAMENTO PA EHECUTA SU PROYECTO DI DUMP!!
Booshi Wever di UPP: MINISTER O.ODUBER PARCE DI KIER BY-PASS PARLAMENTO PA EHECUTA SU PROYECTO DI DUMP!! Minister Otmar Oduber a señala durante un
Seccion Cuido Salud Hubenil ta informa
Seccion Cuido Salud Hubenil ta informa ORANJESTAD, Aruba 14 di mei 2018: Seccion Cuido Salud Hubenil di Departamento di Salud Publico ta e seccion
TURISTA TA SEX KANTU DI LAMAN NA AIRU LIBRE (ARUBA) (5 potret)
TURISTA TA SEX KANTU DI LAMAN NA AIRU LIBRE (ARUBA) (5 potret) Insolito ku hende notin kunes mas ku loke nan ta hasi i
Oranjestad Aruba: PRONOSTICO DI TEMPO VALIDO TE DIAMARS 17 DI APRIL 2018
Oranjestad Aruba: PRONOSTICO DI TEMPO VALIDO TE DIAMARS 17 DI APRIL 2018 COMPILA: DIALUNA 16 DI APRIL 2018 17:00 (21:00 UTC) TEMPO: AWE ANOCHI:
EKSITOSO TRANSMISHON BIBU DI “NOS MAINTA” FOR DI KÒRSOU
EKSITOSO TRANSMISHON BIBU DI “NOS MAINTA” FOR DI KÒRSOU WILLEMSTAD – Priceless Moment Productions and Events a produci 3 programa bibu for di Kòrsou
ORANJESTAD ARUBA: PRONOSTICO DI TEMPO VALIDO TE DIALUNA 16 DI APRIL 2018
ORANJESTAD ARUBA: PRONOSTICO DI TEMPO VALIDO TE DIALUNA 16 DI APRIL 2018 COMPILA: DIADOMINGO 15 DI APRIL 2018 17:00 (21:00 UTC) ATT: UN ALERTA
BOOSHI WEVER (UPP): A TUMA CASI 10 AÑA PA UN BIAHA MAS HACI UN PROCEDURA DI CATETERIZACION!!
BOOSHI WEVER (UPP): A TUMA CASI 10 AÑA PA UN BIAHA MAS HACI UN PROCEDURA DI CATETERIZACION!! Porfin a cuminsa haci cateterizacion aki
ORANJESTAD ARUBA: PRONOSTICO DI TEMPO VALIDO TE DIABIERNA 13 DI APRIL 2018
ORANJESTAD ARUBA: PRONOSTICO DI TEMPO VALIDO TE DIABIERNA 13 DI APRIL 2018 COMPILA: DIAHUEBS 12 DI APRIL 2018 17:00 (21:00 UTC) TEMPO: AWE ANOCHI:
ORANJESTAD ARUBA: PRONOSTICO DI TEMPO VALIDO TE DIAHUEBS 12 DI APRIL 2018
ORANJESTAD ARUBA: PRONOSTICO DI TEMPO VALIDO TE DIAHUEBS 12 DI APRIL 2018 COMPILA: DIARANSON 11 DI APRIL 2018 17:00 (21:00 UTC) TEMPO: AWE ANOCHI:
Dia mundial di actividad fisico
Dia mundial di actividad fisico ORANJESTAD, Aruba – 10 di april 2018: Siman pasa Fundacion Movemento ta Bida hunto cu Departamento di Salud
Booshi Wever (UPP): Maneho di stranheria, matrimonio fictisio y falta di actuacion, ta menasa identidad di nos pueblo Arubiano!
Booshi Wever (UPP): Maneho di stranheria, matrimonio fictisio y falta di actuacion, ta menasa identidad di nos pueblo Arubiano! Pa varios dia caba mi
Oranjestad Aruba: PRONOSTICO DI TEMPO VALIDO TE DIAMARS 10 DI APRIL 2018
Oranjestad Aruba: PRONOSTICO DI TEMPO VALIDO TE DIAMARS 10 DI APRIL 2018 COMPILA: DIALUNA 09 DI APRIL 2018 17:00 (21:00 UTC) TEMPO: AWE ANOCHI:
Encuanto pisca sintetico Departamento di Salud Publico no a ricibi ningun keho pa cu e caso aki
Encuanto pisca sintetico Departamento di Salud Publico no a ricibi ningun keho pa cu e caso aki ORANJESTAD, Aruba – 09 di april
PROGRAMA DI TELEVISHON “NOS MAINTA” DI TELE ARUBA E SIMAN AKI LO PRODUSI 3 SHOW BIBU FOR DI KOROSU
PROGRAMA DI TELEVISHON “NOS MAINTA” DI TELE ARUBA E SIMAN AKI LO PRODUSI 3 SHOW BIBU FOR DI KOROSU WILLEMSTAD – E siman
NO TA TUR BARKU DI KARGA FOR DI VENEZUELA POR DRENTA ARUBA
No ta tur barku di karga for di Venezuela por drenta Aruba. Gobiernu di Aruba a saka un komunikado ku no ta tur barku


text:
PHILIPSBURG – CIBC FirstCaribbean a hasi e reapertura ofishal di su ofisina sumamente modèrno na Emmaplein na Sint Maarten djarason último.
Country Manager Garth Sherwood a gradisí e timnan lokal i regional, pero tambe e klientenan apresiá, speshalmente pa nan yudansa i pasenshi despues di e daño severo ku e orkannan Irma i Maria a okashoná.
Sherwood a gradisí e tim di CIBC FirstCaribbean pa nan sosten regional, pa a proveé material di yudansa na e tim lokal inmediatamente despues di e orkannan i pa e finansiamentu di e proyektonan di rekonstrukshon. “Nos a sobrebibí dos di e orkannan di mas pisá ku hamas a pasa den e region, den e verano tras di lomba. Durante e periodo ei mi a mira kon e forsa di nos hendenan i di nos komunidat a bini dilanti. Sin e dedikashon di nos tim lokal despues di e pasashi di orkan Irma, mi no sa si nos lo a alkansá e logro akí”, el a deklará.
‘Tim di profeshonal ábil’
Chief Executive Officer Gary Brown tambe a elogiá e tim di CIBC FirstCaribbean komo “profeshonalnan ábil ku, a pesar di retonan pisá pa nan mes, a sa di rebibá e banko i di tei presente pa yuda boso – nos klientenan – den boso nesesidat.”
Na ougùstùs 2016 e banko a enfatisá su kompromiso ku su klientenan i ku Sint Maarten ku e apertura di su Finance Center Ultra-Modèrno na Cole Bay. Brown a komfirmá e kompromiso akí djarason, bisando ku “CIBC FirstCaribbean lo sigui invertí den nos aktividatnan, den e re-edukashon i e dunamentu di instrumènt nobo na nos profeshonalnan i den hasi nos servisionan mas fásil, pa asina brinda un nivel superior di servisio na kada kliente ku kana drenta serka nos.”
Mehorashon den app
Brown a menshoná e mehorashonnan mas resiente tambe den e app ku e banko a lansa den 2016 na Sint Maarten. Ta trata di, entre otro, Mobile Location Confirmation, Freeze My Card i notifikashon inmediato. Mobile Location Confirmation ta monitoriá na unda e kliente ta, hasiendo posibel pa distinguí transakshonnan froudulento for di esnan legítimo.
Freeze My Card ta blòkia aprobashon di transakson nobo (kompras i lantamentu di sèn) riba e karchi(nan) ku e kliente selektá. Notifikashon inmediato ta posibel pa transakshonnan finalisá òf ningá riba tantu karchinan de débito komo karchinan di krédito. “Nos a hasi atendementu di asuntunan bankario for di bo plant’i man mas fásil i sigur”, Brown a bisa.
Ofisina mihó situá
Despues di diesdos aña i mei e banko a muda den ougùstùs 2017 di su lokalidat den Back Street pa e ofisina mas modèrno i mihó situá na Emmaplein. Meskos ku na e lokalidat anterior, e banko ta ofresé un surtido ámplio di servisio finansiero via di multiple posibilidat útil, na e lokalidat nobo.
Na Emmaplein e kliente tin un tim kapas i servisionan mas lihé i adekuá na su disposishon. Sherwood ta garantisá ku asta despues di orkan Irma e klientenan por sigui konta ku e servisio ekselente ku nan a kustumbrá kuné di CIBC FirstCaribbean i ku e banko lo kumpli ku nan ekspektativanan i surpasá esakinan, ya ku e ofisina ta duna servisio bankario na midí.
‘Kliente motibu prinsipal’
Mark St. Hill, kende ta e Managing Director Retail, Business, International Banking and Digital Banking a suprayá ku e klientenan ta e motibu prinsipal pa kua e banko a hasi un paso importante mas den su afan pa bini ku solushonnan bankario ku ta pas den e kliente su bida.
“I boso lo sigui ta e motibu prinsipal pa kua nos lo sigui traha inkansablemente pa sigui ofresé un eksperiensha úniko, di promé kategoria den e estilo di CIBC FirstCaribbean ku nos ta orguyoso di dje. St. Maarten tin un posishon úniko komo e úniko isla kaminda nos a renobá 100% di nos brèchnan kual ta demostrá nos kompromiso ku e ekonomia i e pueblo di Sint Maarten”.


text:
WILLEMSTAD - Djamars 6 di febrüari 2018, alrededor di 18.53 or, Sentral di Polis a haña notifikashon ku un detenido ku ta será na Warda di Polis Barber na momentu di entrega kuminda a mira un chens i a hui bai for di su sel.
Ta trata aki di e detenido A.R.G.U. di 24 aña di edat. Mesora polis a kuminsá ku búskeda den e área pero sin e resultado deseá. Kontinuando ku e investigashon polis a bai den área di Seru Fortuna i a señala e detenido. Na momentu ku e la mira e patruya polisial e la kuminsá kore bai pero diripiente e la kuminsá kore bin den direkshon di e agentenan polisial.
Na e momentu ei e agente a lòs bala dirigi riba e sospechoso ku a alkansé na e parti abou di su kurpa. A bolbe detené A.R.G.U. i a ambulans a transporté pa polikliníka di SEHOS pa tratamentu médiko. Investigashon den e kaso ta kontinuá.


text:
Hues Comisario a prolonga detencion di dama deteni como sospechoso
ORANJESTAD (AAN) – Actualmente Recherche tin un muher di inicial A. deteni como sospechoso di lo a laga secuestra y mata un dama B. (cu ta trahando na un Bar na Aruba) ora el a bay Punto Fijo.
Investigacion cu DIARIO a haci ta mustra cu e noticia di laga secuestra y mata e dama B. na Punto Fijo ta algo inventa y cu tin un investigacion ta tumando lugar pa haya sa kico realmente ta pasando.
SOSPECHOSO DETENI:
DIARIO a papia cu e abogado di e muher A., kende a confirma cu e muher ta deteni como sospechoso di loke a sali den media cu un dama B. trahando na un lugar na Aruba cu a bay Punto Fijo a wordo secuestra y mata.
Por a compronde cu e relacion entre e muher A. y e dama B. no ta bon y cu e dama B. a haci denuncia contra e muher A. di lo a paga hende pa secuestr’e y mat’e.
Tin sospecho cu e muher B. lo a laga saca potret manera cu el a wordo secuestra y mata y pone esaki den media, y a circula tambe riba Facebook, siendo cu esey no ta asina. E no a wordo mata! E abogado a duna di conoce na DIARIO cu su cliente A. a bisa cu nada di esey no ta berdad.
PROLONGA DETENCION:
Abogado di e muher A. a bisa cu A. entre tanto a bay dilanti Hues Comisario, kende a prolonga e detencion di A. cu maximo 20 dia pa asina e investigacionnan por sigui nan curso.
Door cu e investigacion ta andando, abogado no kier duna mucho informacion pa no perhudica e investigacion.
DIARIO por a compronde cu si resulta cu enberdad e dama B. ta gaña, lo por spera cu e muher A. lo bay haci denuncia na Recherche contra B. pa a haci denuncia falso contra dje.
Aki por mira e potret ‘fake’ cu a circula e siman aki riba Social Media.


text:
Den un entrevista cu presidente di centro di bario Tanki Leendert Sra Ray Ann Hernandes ta splica cu e siman aki caba muchanan cu kier canta dande por cuminsa pone nan nomber dia 7 di December.
E siman aki ta habri e luna tambe unda ta bay tin e festival di Dande Hubenil y Infantil, dia 28 di December, na Centro di Bario Tanki Leender. Pa haci e festival aki posibel, mester di participante. E inscripcion lo bay habri e siman aki, dia 7 di December. Ta tuma inscripicion via email, pa [email protected]
Despues di esaki ta bay tin un siman pa tuma inscripcion y diabierna dia 15 di December lo tira lot, pa secuencia. Pero inscripcion ta cera dia 14, y pa e dia aki mester tin tur e nomber y nomber di e bandanan cu ta bay participa. Pa asina dia 15 por tira lot pa loke ta e festival dia 28.
Loke ta importante pa e comision, na ora di inscripcion ta e nomber, fecha di nacemento y tameb nomber di e compositor. Pakico esaki ta importante:? Pasobra den pasado nan a yega di haya reclamo di publico, cu esun cu ta skirbi e dande ta den panel di hurado.
Tambe nan mester di e banda di e mucha pa e festival. Tin tambe e parti do propio composicion. Cada banda por participa cu maximo dos propio composicion. Pa propio composicion ta importante pa sa e titulo di e composicion, areglista y e ritmo.
Dus, e inscripcion ta habri dia 7 di December y ta cera dia 14 di December, pa tira lot dia 15 di December, pa 7 or di anochi na Centro di Bario Tanki Leendert.
Pa 15 aña largo a haci e festival na Centro di Bario Tanki Leendert, pero aña pasa gobierno a pidi pa hacie na Plasa Betico Croes, ya cu pa dos aña caba e Festival di Himno y Bandera ta wordo teni na Linear Park. Pero logisticamente, e no ta bale la pena pa move tur cos pa 1 anochi so. Y tambe e gruponan di Dande ta mas chikito cu cualkier otro grupo, y cu mucha, e ta stage ta bira demasiado grandi, segun Sra. Ray- Anne Hernandez.
E categorianan cu ta bay tin pa Dande, ta edad di 4-6 aña, 7-9 aña y 13-17 aña. Mescos cu aña pasa, esaki ta andando den preparacion. Ta bay tin un Rey of Reina den cada categoria.
Manera tur aña nan ta preparando e stage pa e festival hunto cu’n stage pa e huradonan. Lo bay tin bay y cushina bon surti. Ta conta cu ayudo di grupo Scout Oro Ubao, cu lo yuda cu e parti logistica pa e trabao, pa haci e festival grandi un biaha mas.
E festival ta bay ta gratis, e ta e parti di bar ta nan fondo pa nan Centro di Bario. Festival di Dande mester keda gratis pa e pueblo.